Nové Hrady

Tiu ĉi artikolo temas pri urbo en Sudbohemia regiono. Pri municipo en Regiono Pardubice temas artikolo Nové Hrady (distrikto Ústí nad Orlicí).

Nové Hrady estas historia urbeto en Ĉeĥio. Ĝi situas en Sudbohemia regiono, 30 km sude de České Budějovice, proksime al la ŝtatlimo kun Aŭstrio. Vivas ĉi tie  (). Laŭ la urbo nomiĝas Novohrada cismontaro kaj Novohrada montaro.

 Loĝantaro 

 Partoj de urbo 
Urbo Nové Hrady konsistas el ok partoj sur naŭ katastraj teritorioj:

 Byňov (ankaŭ nomo de k. t.), inkluzive de Jakule
 Nakolice (ankaŭ nomo de k. t.)
 Nové Hrady (ankaŭ nomo de k. t., konsisto de k. t. kaj pereinta vilaĝo Mýtiny)
 Obora (k. t. Obora u Vyšného)
 Štiptoň (ankaŭ nomo de k. t.)
 Údolí (k. t. Údolí u Nových Hradů)
 Veveří (k. t. Veveří u Nových Hradů), inkluzive de Jedlice
 Vyšné (ankaŭ nomo de k. t.)

La orienta parto de la teritorio de urbo (la katastraj teritorioj Nakolice, Obora u Vyšného kaj Vyšné) estis al Ĉeĥoslovakio alligita nur la 31-an de julio 1920 kiel konsisto de la t.n. Okcidenta Vitorazio kaj enkadre de Bohemio enmembrigita en juĝejan distrikton Nové Hrady en la politika distrikto Kaplice. Devene tiuj ĉi tri katastraj teritorioj apartenis al Malsupra Aŭstrio.

 Memorindaĵoj 
 baroka rezidejo, konstruita de la nobela familio Buquoy en 1634-1644
 ampleksa kastelo en stilo de empiro (surfote) konstruita de Buquoy en 1801-1810, ĉirkaŭita de granda romantika parko (publike alireblas)
 malnova burgo el fino de la 13-a jarcento
 malfrugotika monaĥeja preĝejo de Sanktaj Petro kaj Paŭlo

 Ĉirkaŭaĵo 
 Terčino údolí (Valo de Tereza) - protektita naturparko en romantisma stilo, kun areo de 140 hektaroj, situanta 1 km for de la urbo (kun banlokaj konstruaĵoj, artefarita akvofalo, ekzotikaj arboj ktp.)
 densa reto de biciklovojoj
 Hlinov - solejo

Pluaj fotoj


Kategorio:Municipoj en distrikto České Budějovice
Kategorio:Urboj en distrikto České Budějovice
Kategorio:Urboj en Bohemio
Kategorio:Setlejoj en Novohrada cismontaro
Kategorio:Setlejoj sur landlimo de Aŭstrio kaj Ĉeĥio